સારાંશ માટે દસ્તાવેજ: ગરમી હોય, ટાઢ હોય કે વરસાદ હોય, એ રોજ સવારે ચાર વાગ્યે ઊઠી જતો.

પોતાના પિતારાઈ ભાઈ નત્થીસિંહની ડેરીના પશુઓને ઘાસ નાખતો, છાણ સાફ કરતો એમને દોહતો અને બાદમાં દિલ્હીના વીઆઈપી વિસ્તારોના બંગલાઓમાં એ દૂધ આપવા જતો.  

ક્યારેક ક્યારેક એટલી ટાઢ પડતી કે ગરમાવો મેળવવા માટે એ ભેંસોને વળગીને ઉંઘી જતો. 

એ છોકરાનું નામ હતું રાજેશ્વર પ્રસાદ બીધુરી. આ જ રાજેશ્વર બાદમાં રાજેશ પાઇલટના નામે જાણીતા થયા.  

"રાજેશ પાઇલટ - અ બાયોગ્રાફી"

રાજેશ પાઇલટનાં પત્ની અને તેમનું જીવન ચરિત્ર "રાજેશ પાઇલટ - બાયોગ્રાફી" લખનારાં રમા પાઇલટ જણાવે છે:

"બંગલામાં જ્યારે માળી ઘાસ કાપતા, ત્યારે રાજેશ ભેંસો માટે ગાંસડીઓમાં ઠાંસીઠાંસીને ઘાસ પણ લઈ આવતા હતા."

તેમણે કહ્યું, "એક દિવસ અમારા બંગલોમાં કેટલાક માળી ઘાસ કાપીને ગાંસડીઓ ભરવા ભારે જોર લગાવી રહ્યા હતા. 

"મેં રાજેશને કહ્યું, 'આમની લાલચ તો જુઓ.' રાજેશે જણાવ્યું કે હું પણ જ્યારે દૂધ દેવા માટે જતો ત્યારે આવું જ કર્યા કરતો. 

"ક્યારેકક્યારેક તો હું ગાંસડી પર જ ચડી જતો કે જેથી એ દબાઈ જાય અને તેમાં વધુને વધુ ઘાસ ઠાંસી શકાય."

તમે આ વાંચ્યું કે નહીં?

નબળી આર્થિક સ્થિતિ 

રમા પાઇલટ સાથે બીબીસી સ્ટુડિયોમાં રેહાન ફઝલ

દૂધ વેચવાની સાથોસાથ રાજેશ્વર પ્રસાદ મંદિર માર્ગની મ્યુનિસિપલ બૉર્ડ સ્કૂલમાં ભણતા પણ હતા. 

એ જ સ્કુલમાં તેમની સાથે ભણતા અને રાજેશના જીવનભર મિત્ર રહેલા રમેશ કૌલ જણાવે છે:

"તમને જાણીને આશ્ચર્ય થશે કે એ જમાનામાં એ મ્યુનિસિપલ સ્કૂલ ઇંગ્લિશ મીડિયમની સ્કૂલ હતી. 

"અમે બંને આઠમા ધોરણમાં એક જ સેક્શનમાં ભણતા હતા અને એટલે બહુ જ સારા મિત્રો પણ હતા. 

"તેઓ સરકારી બંગલાની પાછળના ક્વાર્ટરમાં રહેતા અને ત્યાંથી ચાલીને જ સ્કૂલે પહોંચતા."

તેઓ જણાવે છે, "તેમની આર્થિક સ્થિતિ સારી નહોતી. જ્યાંત્યાંથી લોકોના કપડાં લઈને પહેરતાં હતાં. 

"તેઓ એનસીસી (નેશનલ કેડેટ કૉર્પ્સ)માં પણ એ માટે જ સામેલ થયા કે ત્યાં પહેરવા માટે યુનિફૉર્મ મળતો હતો. 

"રહી વાત સ્કૂલની, તો સ્કૂલનો કોઈ પણ કાર્યક્રમ હોય તેઓ અચૂક ભાગ લેતા હતા."

વાયુદળના વડા બનાવાની ઇચ્છા 

રસપ્રદ વાત તો એ છે કે શાળાનો અભ્યાસ પૂર્ણ કર્યા બાદ રાજેશ્વર પ્રસાદ અને રમેશ કૌલ વચ્ચેનો સંપર્ક ખતમ થઈ ગયો. 

વર્ષો બાદ વાયુદળ માટે બન્ને ક્વૉલિફાઈ થયા અને એ વખતે ફરીથી તેમની મુલાકાત પણ થઈ. 

રાજેશ પોતાની કારકિર્દીની શરૂઆતમાં વાયુદળના વડા બનવાના સપના જોતા હતા. 

રમેશ કૌલ જણાવે...\nદસ્તાવેજની સમાન ભાષામાં સારાંશ:
વર્ષો પહેલાં દિલ્હીના પૉશ 112, ગુરૂદ્વારા રકાબગંજ રોડ પર આવેલા એક બંગલાના આઉટ હાઉસમાં દસ વર્ષનો એક છોકરો રહેતો હતો.